
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παραχώρηση κατά κυριότητα εκτάσεων στην Ξυλοκέ- 

ριζα Ν. Μάκρης Αττικής. 1 

Παραχώρηση εκτάσεων στο κτήμα Χάρακα Λεγραι- 

νών. 2 

Έγκριση Ο.Ε.Υ. Δημοτικού Παιδικού Σταθμού Καστα- 

νεών Δήμου Βύσσας Ν. Έβρου. 3 

Έγκριση Ο.Ε.Υ. Δημοτικού Παιδικού Σταθμού Ν. Βύσ¬ 
σας Ν. Έβρου. 4 

Σύσταση Νομικού Προσώπου στο Δήμο Λευκώνα Ν. 
Σερρών με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Δ.Δ. Χρι¬ 
στού». 5 

Ν. Τρικάλων. 6 


ΑΠΟΦΑΣΕΙ Σ 

Αριθ. 25947 (1) 

Παραχώρηση κατά κυριότητα εκτάσεων στην Ξυλοκέρι- 
ζα Ν. Μάκρης Αττικής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις 

α) του άρθρου 26παρ. 1 του Ν. 2732/1999 (ΦΕΚ 154Α'). 

β) του Ν. 1558/1985 «Κυβέρνηση και Κυβερνητικά Όρ¬ 
γανα» όπως τροποποιήθηκε. 

2) Τα στοιχεία της γενομένης κατά το έτος 1931 οριστι¬ 
κής διανομής του απαλλοτριωθέντος με την αριθ. 
94012/18.7.1925 απόφαση του Υπ. Γεωργίας αγροκτήμα¬ 
τος «Ξυλοκέριζας» Ν. Μάκρης, από τα οποία προκύπτει 
ότι το αριθ. 490 τεμάχιο εκτάσεως 282 στρεμμάτων αφέ- 
θηκε εκτός διανομής, χαρακτηρισθέν ως «χέρσον ελαί¬ 
ων» υπέρ της προσφυγικής ομάδας Νέας Μάκρης. 

3) Το ότι σύμφωνα με τα στοιχεία της ανωτέρω διανο¬ 
μής, τα εντός του 490 τεμαχίου υφιστάμενα ελαιόδενδρα, 
παραχωρήθηκαν «κατ’ αξίαν» στους αποκατασταθέντες 
94 κληρούχους πρόσφυγες, με συνέπεια στο τεμάχιο αυ¬ 
τό να υφίσταται ιδιόμορφο καθεστώς, ξεχωριστού δικαι¬ 


ώματος κυριότητος εδάφους και ξεχωριστού δικαιώμα¬ 
τος ελαιόδενδρων. 

4) Το ότι τόσο με τις ισχύουσες διατάξεις της Αγροτικής 
Νομοθεσίας όσο και αυτές του Εισαγωγικού νόμου του 
Αστικού Κώδικα δεν είναι δυνατή η άρση του υφισταμένου 
κατά τα άνω ιδιόμορφου καθεστώτος, η δε εκ μέρους των 
δικαιούχων δημιουργηθείσα πραγματική και νομική κατά¬ 
σταση επιβάλλει την ειδική, και κατά παρέκκλιση των κει¬ 
μένων διατάξεων ρύθμιση 

5) Τα αριθ. 927/22.2.2000 και 1160/6.3.2000 έγγραφα 
του Δήμου Νέας Μάκρης, με τα οποία και με τους επικα¬ 
λούμενους σε αυτά λόγους προτείνεται η οριστική λύση 
του θέματος. 

6) Το γεγονός ότι με την απόφαση αυτή δεν προκαλείται 
δαπάνη σε βάρος των πιστώσεων του κρατικού προϋπο¬ 
λογισμού Υπ. Γεωργίας, αποφασίζουμε: 

Σε κάθε δικαιούχο κληρούχο πρόσφυγα και ανεξάρτητα 
από τον αριθμό των ελαιοδένδρων που δικαιώθηκε ή τους 
καθολικούς ή ειδικούς διαδόχους του, την παραχώρηση, 
κατά κυριότητα, έκτασης δύο (2) στρεμμάτων από τη συ¬ 
νολική έκταση του 490 τεμαχίου του αγροκτήματος «Ξυ- 
λοκέριζα» Νέας Μάκρης Αττικής. 

Η παραχώρηση ενεργείται με τίμημα ίσο με το 1/10 της 
αξίας της γης, σύμφωνα με τα στοιχεία της οικείας Δ.Ο.Υ. 
και καταβάλλεται υπέρ του Δημοσίου σε πέντε ισόποσες 
ετήσιες άτοκες δόσεις και στον ειδικό λογαριασμό με τίτ¬ 
λο «Δημόσιο -Κεφάλαιο δημοσίων επενδύσεων για χορη¬ 
γήσεις δανείων, ανέγερση κτιρίων Υπουργείου Γ εωργίας 
και εκτέλεση προγραμμάτων εποικισμού - αναδασμού» 
και με αριθ. 45220003. 

Σε περίπτωση μη εξοφλήσεως του οφειλόμενου τιμή¬ 
ματος εντός της τασσομένης προθεσμίας, η απόφαση αυ¬ 
τή, κατά το μέρος που αφορά τον δικαιούχο μη εξοφλή- 
σαντα, θα ανακληθεί. 

Η υπόλοιπη έκταση του 490 τεμαχίου περιέρχεται στο 
Δήμο Νέας Μάκρης, αφενός για την κάλυψη κοινωνικών 
και άλλων αναγκών του κα αφετέρου για την, σε περίπτω¬ 
ση ένταξης της όλης έκτασης σε ρυμοτομικό σχέδιο, επι¬ 
βάρυνσή του με την αναλογούσα εισφορά σε γη, τόσο για 
τις περιερχόμενες σε αυτόν εκτάσεις, όσο και για τις πα- 
ραχωρούμενες στους δικαιούχους κληρούχους, ώστε η 
περιερχόμενη στον καθένα έκταση να μην υπολείπεται 
των δύο (2) στρεμμάτων. 

Η διανομή της έκτασης των δύο στρεμμάτων που πα- 

ραχωρείται στους δικαιούχους θα γίνει με πρωτοβουλία 
του Δήμου Νέας Μάκρης, κάθε ένας δε από τους δικαι¬ 
ούχους θα λάβει δια κληρώσεως το αναλογούν σε αυτόν 
τμήμα. 

Τα στοιχεία της διανομής αυτής, πίνακας και διάγραμ¬ 
μα, θα υποβληθούν στη Δ/νση Πολιτικής Γης του Υπουρ¬ 
γείου για την έκδοση της σχετικής κυρωτικής πράξης. Η 
πράξη αυτή μαζί μετά στοιχεία της διανομής αποτελεί τον 
υπέρ των δικαιούχων τίτλο κυριότητοςπου μεταγράφεται 
στο οικείο υποθηκοφυλακείο, εγγραφομένης για το οφει- 
λόμενο τίμημα πρώτης υποθήκης υπέρ του Δημοσίου. 

Οι αναγκαίες διαδικαστικού χαρακτήρα οδηγίες για την 
εφαρμογή της απόφασης αυτής καθορίζονται με πράξη 
της ανωτέρω Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 25823 (2) 

Παραχώρηση εκτάσεων στο κτήμα Χάρακα 
Λεγραινών. 

Ο ΥΠΟΥΡΓΟΣ ΓΕΩΡΓΙΑΣ 

1. Τις διατάξεις 

α) Του άρθρου 26παρ. 1 του Ν. 2732/1999 (Φ.Ε.Κ. 154Α) 

β) Του άρθρου 5τουΝ. 1644/1986 (Φ.Ε.Κ. 131 Α) 

γ) Του Ν. 1558/1985 «Κυβέρνηση και Κυβερνητικά Όρ¬ 
γανα», όπως τροποποιήθηκε. 

2. Τις αριθ. 67/1949 και 13/1951 αποφάσεις της Επιτρο¬ 
πής απαλλοτριώσεων Αθηνών, με τις οποίες κρίθηκαν, 
σύμφωνα με τις διατάξεις της Αγροτικής Νομοθεσίας, οι 
δικαιούχοι, κάτοικοιτης ομώνυμης Κοινότητας, στην ανα¬ 
γκαστική μίσθωση του αναγκαστικώς μισθωθέντος βάσει 
του Α.Ν. 327/1947 κτήματος με την ονομασία «Χάρακας» 
Λεγραινών Αττικής και περιελθόντος οριστικά στο Δημό¬ 
σιο για αποκατάστασή τους, σύμφωνα με το άρθρο 37 § 6 
του Ν. Δτος 2185/1952 και άρθρου 4 της από 18.9.1952 
Συμβάσεως μεταξύ Κράτους και Εκκλησίας της Ελλάδος. 

3. Την από 20.12.1999 αίτηση των ανωτέρω ενδιαφερο¬ 
μένων, με την οποία και με τους λόγους που επικαλούνται, 
ζητούν την άμεση λύση της υφιστάμενης επί του κτήμα¬ 
τος από δεκαετιών εκκρεμότητας. 

4. Το γεγονός ότι 

α) με την προηγούμενη διάταξη του άρθρου 5 του Ν. 
1644/1986 δεν κατέστη δυνατή, λόγω του περιορισμένου 
χαρακτήρα της, η διανομή των εκτάσεων και ένεκα αυτού, 
προέκυψε η ανάγκη πρότασης νέας νομοθετικής ρύθμι¬ 
σης. 

β) η νέα θεσπισθείσα διάταξη του άρθρου 26 § 1 του Ν. 
2732/1999 προβλέπει μεταξύ άλλων και τη διανομή των 
εκτάσεων Λεγραινών στην περιοχή των οποίων εμπίπτουν 
και οι εκτάσεις της μερικότερης περιοχής με την ονομα¬ 
σία «Χάρακας», με την έκδοση εφάπαξ απόφασής μας, 
για τη διανομή και παραχώρηση των εκτάσεων στους δι¬ 
καιούχους, κατά παρέκκλιση των ισχυουσών διατάξεων. 

γ) οι αναγκαστικοί μισθωτές κρίθηκαν δικαιούχοι ανα¬ 
γκαστικής μίσθωσης με την ιδιότητα του ακτήμονα καλ¬ 
λιεργητή προ πεντηκονταετίας, από του χρόνου δε αυτού 
δημιουργήθηκε επί των εκτάσεων που δικαιώθηκαν πραγ¬ 


ματική κατάσταση με την καλλιέργεια και τη δημιουργία 
φυτειών, που διατηρείται μέχρι και σήμερα. 

δ) η παράλειψη για μακρύ χρονικό διάστημα εφαρμο¬ 
γής των διατάξεων της Αγροτικής Νομοθεσίας, δηλαδή 
της τυπικής διαδικασίας διανομής των εκτάσεων αυτών, 
λόγω και της εν τω μεταξύ προσκτηθείσας αξίας της γης, 
δημιούργησε πρόβλημα, με αποτέλεσμα να απαιτηθεί ει¬ 
δική και κατά παρέκκλιση των διατάξεων της Αγροτικής 
Νομοθεσίας ρύθμιση για την οριστική παραχώρηση και 
διανομή των εκτάσεων στους δικαιούχους. 

5) Το ότι με την απόφαση αυτή δενπροκαλείται δαπάνη 
σε βάρος του κρατικού προϋπολογισμού του Υπουργείου 
Γεωργίας, αποφασίζουμε: 

Α. Σε κάθε δικαιούχο αναγκαστικό μισθωτή, που κρίθη- 
κε με τις 67/1949 και 13/1951 αποφάσεις της Επιτροπής 
Απαλλοτριώσεων Αθηνών, ή τους καθολικούς ή ειδικούς 
διαδόχους του, την παραχώρηση χωρίς τίμημα έκτασης, 
ίση με ποσοστό είκοσι τοις εκατό (20%) της δικαιωθείσης 
έκτασης, οπωσδήποτε, όμως, όχι μικρότερη των τεσσά¬ 
ρων (4) στρεμμάτων. 

Η απομένουσα έκταση παραχωρείται στους ανωτέρω 
δικαιούχους μέχρι συμπληρώσεωςτης δικαιωθείσης από 
τον καθένα, με τις προαναφερθείσες αποφάσεις της Επι¬ 
τροπής Απαλλοτριώσεων έκτασης, με τίμημα ίσο με το 
1 /10 της αξίας της γης, σύμφωνα με τα στοιχεία της οικεί¬ 
ας Δ.Ο. Υ. Το τίμημα αυτό καταβάλλεται υπέρ του Δημο¬ 
σίου σε πέντε ισόποσες ετήσιες άτοκες δόσεις και στον 
ειδικό λογαριασμό με τον τίτλο «Δημόσιο - Κεφάλαιο δη¬ 
μοσίων επενδύσεων για χορηγήσεις δανείων, ανέγερση 
κτιρίων Υπουργείου Γεωργίας και εκτέλεση προγραμμά¬ 
των εποικισμού - αναδασμού» και με αριθμό 45220003. 

Σε περίπτωση μη εξοφλήσεως του οφειλομένου τιμή¬ 
ματος εντός της τασσομένης προθεσμίας, η απόφαση 
αυτή, κατά το μέρος που αφορά τον δικαιούχο μη εξο- 
φλήσαντα, θα ανακληθεί. 

Β. Η διανομή, κατά τα προεκτεθέντα των εκτάσεων θα 
πραγματοποιηθεί με μέριμνα των ενδιαφερομένων σε 
τρεις ζώνες, μία των οποίων θα αποτελεί το σύνολο της 
διαχωριζόμενης για κάθε δικαιούχο έκτασης των 4 στρεμ¬ 
μάτων. 

Τα στοιχεία της διανομής αυτής, πίνακας διανομής και 
διάγραμμα, θα υποβληθούν με σύμφωνη κοινή αίτηση 
των 2/3 τουλάχιστον των δικαιουμένων στη Δ/νση Πολιτι¬ 
κής Γης του Υπουργείου, για την έκδοση της σχετικής κυ¬ 
ρωτικής πράξης. Η πράξη αυτή μαζί με τα στοιχεία της 
διανομής αποτελεί τον υπέρ των δικαιούχων τίτλο κυριό- 
τητος, που μεταγράφεται στο οικείο υποθηκοφυλακείο, 
εγγραφομένης για το οφειλόμενο ποσό πρώτης υποθή¬ 
κης υπέρ του Δημοσίου. 

Περισσότεροι από έναν διάδοχοι θανόντος δικαιούχου 
εκπροσωπούνται από έναν με κοινή δήλωσή τους. Σε πε¬ 
ρίπτωση διαφωνίας τους δε λαμβάνονται υπόψη για τον 
προσδιορισμό των 2/3 των δικαιούχων. 

Οι αναγκαίες διαδικαστικού χαρακτήρα οδηγίες για την 
εφαρμογή της απόφασης αυτής καθορίζονται με πράξη 
της ανωτέρω Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

Αριθ. 1617 (3) 

Έγκριση Ο.Ε.Υ. Δημοτικού Παιδικού Σταθμού Καστανε- 
ώνΔήμου Βύσσας Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 26 του Δ.Κ.Κ. Π.Δ. 410/95 
όπως αντικαταστάθηκε με το άρθρο 9 παρ. 7 Ν. 2503/97. 

3. Τις διατάξεις των άρθρων 198 και 203 του Δ. Κ. Κ. - Π .Δ. 
410/95. 

4. Τις διατάξεις του άρθρου 8 παρ. 58 Ν. 2307/95. 

5. Τις διατάξεις του άρθρου 12 Ν. 1188/81 όπωςαντικα- 
ταστάθηκε με το άρθρο 8 παρ. 5 Ν. 2307/95. 

6. Τις διατάξεις του άρθρου 29Α' του Ν. 1558/1985, το 
οποίο προστέθηκε με το άρθρο 27 του Ν. 2081/1992 και 
τροποποιήθηκε με το άρθρο 1 παρ. 2α του Ν. 2649/1997. 

7. Την αριθ. 27503/3.7.97 ερμηνευτική εγκύκλιο του 
Υπουργείου Εσωτερικών, Δημ. Διοίκησης και Αποκέντρω¬ 
σης. 

8. Την Π2β/2827/30.7.97 κοινή απόφαση Υπουργών Εσ. 
Δ.Δ.Α και Υγείας και Πρόνοιας. 

9. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Νομικού Προ¬ 
σώπου, το ύψος της οποίας δεν μπορεί να προσδιορισθεί. 

10. Τις αριθ. 2/1.9.97 και 181/16.9.97 αποφάσεις Γεν. 
Γραμματέα Περιφέρειας ΑΜΘ «Ανάθεση άσκησης αρμο¬ 
διοτήτων στους Προϊσταμένους της Δ/νσης Τοπικής Αυ¬ 
τοδιοίκησης κ.λπ». 

11. Τις αριθ. 6/99 απόφαση του Διοικητικού Συμβουλίου 
του Δημοτικού Παιδικού Σταθμού Καστανεώνπου αφορά 
τη σύνταξη και ψήφιση του Οργανισμού Εσωτερικής Υπη¬ 
ρεσίας του εν λόγω Παιδικού Σταθμού καθώς και την 
αριθ. 82/99 απόφαση του Δημοτικού Συμβουλίου Δήμου 
Βύσσας που αφοράτην έγκριση της ανωτέρω απόφασης. 

12. Την αριθ. 3/10/14.12.99 γνωμοδότηση του Υπηρε¬ 
σιακού Συμβουλίου Δημ. Υπαλλήλου Ν. Έβρου, αποφασί¬ 
ζουμε: 

Εγκρίνουμε τον Οργανισμό Εσωτερικής Υπηρεσίας του 
Δημοτικού Παιδικού Σταθμού Καστανεών όπως παρακά¬ 
τω αναφέρεται: 

Άρθρο 1 

Το νεοσυσταθέν Ν.Π.Δ.Δ Δήμου του Δήμου Διδυμοτεί¬ 
χου έχειτίτλο « Δημοτικός Παιδικός Σταθμός Καστανεών» 
και δυναμικότητας το ανώτερο 50 νηπίων. 

Άρθρο 2 

Σκοπός του Δημοτικού Παιδικού Σταθμού Καστανεών 
είναι να παρέχει ΑΓΩΓΗ στα παιδιά προσχολικής ηλικίας 
ώστε: 

Α) Να τα βοηθήσει να ενταχθούν ομαλά στο Δημοτικό 
Σχολείο. 

Β) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

Γ) Να εξαλείψει, κατά το δυνατό, τις διαφορές που προ¬ 
κύπτουν από το πολιτιστικό - οικονομικό - μορφωτικό επί¬ 
πεδο των γονέωντους(παιδιά εργαζόμενων, κύρια των οι¬ 
κονομικά ασθενέστερων στρωμάτων). Δηλαδή: Να παρέ¬ 
χει Αντισταθμιστική Αγωγή. 


Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 
(να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδικής 
ψυχαγωγίας). 

Άρθρο 3 

Το ΝΠΔΔτου Δήμου Βύσσας οργανώνεται σε Τμήμα και 
αποτελείται από: 

Γ ραφείο Προϊσταμένου 

Γ ραφείο Παιδαγωγών 

Γ ραφείο Διαχείρισης - Οικονομικών 

Γ ραφείο Μαγειρείου-Καθαριότητας 

Άρθρο 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α. Καθήκοντα Διαχειριστού Δημοτικού Παιδικού Σταθ¬ 
μού 

Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεσή 
τους καθώς και για την λοιπή εν γένειπεριουσίατου Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

Διαχειρίζεται την προμήθεια και διανομή υλικών : τρο¬ 
φοδοσίας, καθαριότητας και συντήρησης σε συνεργασία 
με το εξειδικευμένο προσωπικό. 

Διαχειρίζεται την προμήθεια σκευών του μαγειρείου, 
της λινοθήκης κλπ σύμφωνα με τις ανάγκες που προκύ¬ 
πτουν σε συνεργασία με το προσωπικό. 

Συντάσσει πς μισθοδοτικές καταστάσεις του προσωπι¬ 
κού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κλπ) που 
προκύπτουν. 

Τηρεί όλα τα βιβλία διαχείρισης στα οποία καταχωρεί 
όλες τις από τον νόμο απαιτούμενες εγγραφές. 

Πραγματοποιεί τις πληρωμές και εισπράξεις του νομι¬ 
κού προσώπου. Για τις πληρωμές συνυπογράφει με τον 
Πρόεδρο του Δ.Σ. Είναι υπεύθυνος για την έγκαιρη από¬ 
δοση των γενόμενων κρατήσεων για φόρους ή ασφαλι¬ 
στικές εισφορές. 

Είναι υπεύθυνος για την τήρηση γενικά των λογαρια¬ 
σμών του νομικού προσώπου τη συγκέντρωση των παρα¬ 
στατικών στοιχείων της διαχείρισης και την φύλαξη και 
ταξινόμηση όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρισης. 

Είναι υπεύθυνος για την κατάρτιση του Προϋπολογι¬ 
σμού και του απολογισμού του νομικού προσώπου ειση- 
γούμενος εγκαίρως τυχόν αναμόρφωσή του. 

Συγκεντρώνει, ελέγχει και καταχωρεί τα σχετικά λογι¬ 
στικά βιβλία, τα αποτελέσματα της εκτέλεσης του προϋ¬ 
πολογισμού εσόδων - εξόδων. Καταρτίζει σε συνεργασία 
με το Δημοτικό Ταμείο τον αιτιολογισμό εσόδων-εξόδων 
καθώς και τις εκθέσεις γι’ αυτό. 

Επιμελείται της εκκαθαρίσεως και εντολής πληρωμών 
κάθε δαπάνης. Ελέγχει τα δικαιολογητικά κάθε δαπάνης 
προς διαπίστωση του νόμιμου κανονικού ή όχι αυτής. 
Φροντίζει για την έκδοση χρηματικών ενταλμάτων και την 
μισθοδοσία του προσωπικού. Τηρεί μισθολογικά μητρώα 
όλου του προσωπικού, συντάσσει τις βεβαιώσεις αποδο¬ 
χών των εργαζομένων και φροντίζει για την ασφάλιση αυ¬ 
τού. Φροντίζει για την τήρηση της ισχύουσας κάθε φορά 

νομοθεσίας σχετικά με την υπηρεσιακή και συνταξιοδοτι- 
κή κατάσταση των υπαλλήλων. Φροντίζει για τη διεξαγω¬ 
γή όλων εκείνων των διαδικασιών που είναι απαραίτητες 
για την πρόσληψη προσωπικού, προαγωγές, απολύσεις 
παρατηρήσεις, αποχωρήσεις, τοποθετήσεις, χορηγήσεις 
αδειών, πειθαρχικές υποθέσεις κλπ. Τηρεί τα μητρώα και 
τους ατομικούς φακέλους αδειών, πειθαρχικές υποθέ¬ 
σεις για την συχνή ενημέρωσή τους. Εισηγείται στο ΔΣ θέ¬ 
ματα που αφορούν το προσωπικό και ενεργεί την σχετική 
αλληλογραφία. 

Πληροφορεί το προσωπικό για τους νόμους που το 
αφορούν και για όλα τα θέματα που αποφασίζει το ΔΣ. 

Επιμελείται της παραλαβής, πρωτοκόλλησης, ευρετη¬ 
ρίου και, συσχέτισης των εισερχομένων εγγράφουν και 
της τήρησης του πρωτότυπου στο αρχείο. 

Διεκπεραιώνει αυθημερόν την εισερχόμενη και εξερχό- 
μενη αλληλογραφία. Επεξεργάζεται διακηρύξεις δημο¬ 
πρασιών και κάθε σχετικό που του ανατίθεται από την Δι¬ 
οίκηση, έχει την ευθύνη για ότι σχετικό μετις αγορές, δη¬ 
μοσιεύσεις, διαγωνισμούς. Προμήθειες κλπ του Νομικού 
Προσώπου. 

Παρακολουθείτο ωράριο εργασίαςτων υπαλλήλωντου 
Σταθμού. 

Β. Καθήκοντα ποοϊσταμένης 

Είναι υπεύθυνη 

1. Για την εύρυθμη λειτουργία του Δημοτικού Παιδικού 
Σταθμού και την τήρηση του Κανονισμού λειτουργίας. 

2. Για την εφαρμογή των σύγχρονων απόψεων Παιδα¬ 
γωγικής και Ψυχολογίας. 

3. Γιατηνπαροχή της σωστής προσχολικής αγωγής στα 
φιλοξενούμενα νήπια σε συνεργασία με τους βρεφονηπι- 
κόμους. 

4. Εισηγείται στο Δ.Σ. κάθε θέμα που ασχολείται με την 
λειτουργία, το προσωπικό, τους γονείς και την υλικοτε- 
χνική υποδομή του Κέντρου όπως 

τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

Το παιδαγωγικό υλικό καιτον πόσης φύσεως εξοπλισμό 

Τις απαραίτητες εργασίες για την επισκευή και συντή¬ 
ρηση του κτιρίου 

Την επιμόρφωση του προσωπικού. 

5. Προΐσταται όλου του Προσωπικού του Κέντρου και 
εποπτεύει αυτό για την σωστή εκτέλεση των καθηκόντων 
του. 

6. Επιλαμβάνεται κάθε θέμα που αφορά το προσωπικό 
και καθορίζει το ωράριο εργασίας του. 

7. Συγκαλεί συγκεντρώσεις προσωπικού και γονέων. 

8. Τηρεί άλατα απαραίτητα Βιβλία. 

9. Είναι υπεύθυνη για την κατάρτιση του Προϋπολογι¬ 
σμού και Απολογισμού 

Γ. Καθήκοντα βρεφονηπιοκόμων 

1. Αναλαμβάνουν διαδοχικά όλατατμήματα-τάξειςτου 
Δημοτικού Παιδικού Σταθμού και είναι υπεύθυνη τωντά- 
ξεών τους. 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούντο παιδαγωγικό έργο καθ’ όλη τη 
διάρκεια της σχολικής περιόδου, σύμφωνα με τις σύγ¬ 
χρονες παιδαγωγικές και ψυχολογικές θεωρίες. 

3. Συνεργάζονται με τον προϊστάμενο και γενικά με όλο 
το προσωπικό. 

4. Ενημερώνουν τους γονείς για την εξέλιξη των παιδιών 
τους. 


5. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

Ε. Καθήκοντα Μάγειρα 

Είναι υπεύθυνος για το μαγειρείο και την επιμελημένη 
και έγκαιρη παρασκευή φαγητού, σύμφωνα με το διαιτο¬ 
λόγιο. 

Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυ¬ 
τό και υπογράφει δελτίο. 

Μεριμνά για την απόλυτη καθαριότητα του μαγειρείου 
και των διαφόρων σκευών. 

Ζ. Καθήκοντα Προσωπικού καθαριότητας 
Εκτελεί τις εργασίες καθαριότητας όλων των εσωτερι¬ 
κών και εξωτερικών χώρων του Κέντρου Προσχολικής 
Αγωγής εκτός του μαγειρείου. 

Παραλαμβάνει υλικά καθαριότητας από τον υπεύθυνο 
γι’ αυτά και υπογράφει δελτίο. 

Είναι υπεύθυνο για τον γενικό ιματισμό και μεριμνά για 
την καλή συντήρηση, καθαριότητα και φύλαξή του. 

Άρθρο 5 

ΚΑΤΗΓΟΡΙΕΣ- ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 
Οι θέσεις των μονίμων υπαλλήλων διακρίνονται στις 
εξής κατηγορίες 

1. ΚΑΤΗΓΟΡΙΑ ΤΕ με βαθμό Δ-Α 
Κλάδος ΤΕ9 Βρεφονηπιοκομίας 

Κλάδος ΤΕ 17 Δ/κού - Λ/κού ή ΔΕ 1 Δ/κού - Λ/κού 

2. ΚΑΤΗΓΟΡΙΑ ΥΕ με βαθμό Ε-Β 
Κλάδος ΥΕ14 Βοηθών Μαγείρων 

Κλάδος ΥΕ16 Προσωπικού βοηθητικών εργασιών (κα¬ 
θαριότητας) 

Άρθρο 6 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

1. Κλάδος ΤΕ9 Βρεφονηπιοκομίας 
Δύο (2) θέσεις. 

Ο αριθμός των θέσεων του παραπάνω κλάδου είναι ανά¬ 
λογος με τον αριθμό των παιδιών. 

2. Κλάδος ΤΕ 17 Δ/κού - Λ/κού ή ΔΕΙ Δ/κού - Λ/κού 
Μία (1) θέση 

3. Κλάδος ΥΕ 14 Βοηθών Μαγείρων 
Μία (1) θέση. 

4. Κλάδος ΥΕ 16 Προσωπικού βοηθητικών εργασιών 
Μία(1) θέση. 

Β. Οι ήδη υπηρετούντες, μόνιμοι και αορίστου χρόνου, 
υπάλληλοι του Κρατικού Παιδαγωγικού Σταθμού Διδυμο¬ 
τείχου οι οποίοι μετατάσσονται αυτοδίκαια σύμφωνα με 
το άρθρο 9 παρ. 7 του Ν.2503/97 εντάσσονται σε αντί¬ 
στοιχες θέσεις του ΟΕΥ ή σε συνιστώμενες προσωποπα¬ 
γείς που καταργούνται με την κατά οποιοδήποτε τρόπο 
αποχώρηση από την υπηρεσία των υπαλλήλων που τις κα¬ 
τέχουν. 

Άρθρο 7 

Πρόσληψη προσωπικού στο Σταθμό με σύμβαση εργα¬ 
σίας ιδιωτικού δικαίου ορισμένου χρόνου για την κάλυψη 
εποχιακών, παροδικών και πρόσκαιρων αναγκών (άρθο 
18 παρ. 12του Ν. 2503/97) 

Η απασχόληση του προσωπικού αυτού θα γίνεται σύμ¬ 
φωνα με τις διατάξεις των παρ. 2 -17 του άρθρου 21 του 
2190/94. 

Όσον αφορά τέλος τις οικονομικές προϋποθέσεις που 
θέτει η νομοθεσία για την σύσταση κάθε νέας τακτικής θέ¬ 
σης στον ΟΕΥ (άρθρο 8 παρ. 5 Ν. 2307/95) δεν έχουν 
εφαρμογή για την σύσταση των θέσεων του προσωπικού 
με σύμβαση εργασίας ιδιωτικού δικαίου ορισμένου χρό¬ 
νου, διότι αυτές οι θέσεις δεν θεωρούνται από το Σύνταγ¬ 
μα θέσεις τακτικού προσωπικού. 

Τα καθήκοντά τους ορίζονται ως των τακτικών υπαλλή¬ 
λων που προβλέπονται στον Οργανισμό. 

Άρθρο 8 

ΠΡΟ ΣΤΑΜΕΝΟΣ Δ.Π.Σ. 

Προϊστάμενος του τμήματος (Δημοτικού Παιδικού Σταθ¬ 
μού) ορίζεται από τον κλάδο ΤΕ9 Βρεφονηπιοκόμων με από¬ 
φαση του Υπηρεσιακού Συμβουλίου σύμφωνα με το άρθρο 
36του Ν. 2190/94. Σε περίπτωση που δεν έχει ορισθεί, εφαρ¬ 
μόζονται οι διατάξεις του παραπάνω Νόμου σε συνδυασμό 
με το άρθρο 13του Ν. 1586/86 γιατηναναπλήρωσή του. 

Άρθρο 9 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του Π.Δ. 22/90. Επίσης, ο διορισμός, τα κα¬ 
θήκοντα, ο χρόνος εργασίας, η αστική ευθύνη, τα δικαιώ¬ 
ματα , οι μεταβολές υπηρεσιακής κατάστασης, η εξέλιξη, 
οι ηθικές αμοιβές, τα πειθαρχικά αδικήματα κλπ,,ορίζο¬ 
νται από τις διατάξεις του Ν. 1188/81, Ν. 2190/94, Ν. 
2307/95,Ν. 2503/97που αφορούντο προσωπικό των ΟΤΑ. 

Άρθρο 10 

Το Ν.Π.Δ.Δ, μπορεί να έχει εξωτερικούς συνεργάτες με 
σύμβαση μίσθωσης έργου, των οποίωντα καθήκοντα και οι 
υποχρεώσεις αναφέρονται στον κανονισμό λειτουργίας. 

Άρθρο 11 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα οργα¬ 
νισμό, ρυθμίζονται από τον Κανονισμό λειτουργίας. 

Ο Ο.Ε.Υ. είναι πλαίσιο που περιλαμβάνει τις ελάχιστες 
προϋποθέσεις οργάνωσης-διοίκησης. Κάθε Δήμος ανά¬ 
λογα με τις τοπικές διαφοροποιήσεις μπορεί να κάνει 
προσθήκες που θα βελτιώνουν το επίπεδο λειτουργίας 
του Κέντρου Π ροσχολικής Αγωγής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 23 Μαρτίου 2000 

Με εντολή Γενικού Γραμματέα Περιφέρειας 
Η Διευθύντρια 
Ε. ΔΑΝΙΗΛΟΥΔΗ 

-♦- 

Αριθ. 1359 (4) 

Έγκριση Ο.Ε.Υ. Δημοτικού Παιδικού Σταθμού Ν. Βύσ- 
σας Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 


2. Τις διατάξεις του άρθρου 26 του Δ.Κ.Κ. Π.Δ. 410/95 
όπως αντικαταστάθηκε με το άρθρο 9 παρ. 7 Ν. 2503/97. 

3. Τις διατάξεις των άρθρων 198 και 203 του Δ. Κ. Κ. - Π .Δ. 
410/95. 

4. Τις διατάξεις του άρθρου 8 παρ. 58 Ν. 2307/95. 

5. Τις διατάξεις του άρθρου 12 Ν. 1188/81 όπωςαντικα- 
ταστάθηκε με το άρθρο 8 παρ. 5 Ν. 2307/95. 

6. Τις διατάξεις του άρθρου 29Α'του Ν. 1558/1985, το 
οποίο προστέθηκε με το άρθρο 27 του Ν. 2081/1992 και 
τροποποιήθηκε με το άρθρο 1 παρ. 2α του Ν. 2649/1997. 

7. Την αριθ. 27503/3.7.97 ερμηνευτική εγκύκλιο του 
Υπουργείου Εσωτερικών, Δημ. Διοίκησης και Αποκέντρω¬ 
σης. 

8. Την Π2β/2827/30.7.97 κοινή απόφαση Υπουργών Εσ. 
Δ.Δ.Α και Υγείας και Πρόνοιας. 

9. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Νομικού 
Προσώπου, το ύψος της οποίας δεν μπορεί να προσδιο- 
ρισθεί. 

10. Τις αριθ. 2/1.9.97 και 181/16.9.97 αποφάσεις Γεν. 
Γ ραμματέα Περιφέρειας ΑΜΘ «Ανάθεση άσκησης αρμο¬ 
διοτήτων στους Προϊσταμένους της Δ/νσης Τοπικής Αυ¬ 
τοδιοίκησης κ.λπ». 

11. Την αριθ. 2/99 απόφαση του Διοικητικού Συμβουλί¬ 
ου του Δημοτικού Παιδικού Σταθμού Ν. Βύσσαςπου αφο¬ 
ρά τη σύνταξη και ψήφιση του Οργανισμού Εσωτερικής 
Υπηρεσίας του εν λόγω Παιδικού Σταθμού καθώς και την 
αριθ. 167/99 απόφαση του Δημοτικού Συμβουλίου Δήμου 
Βύσσας που αφορά την έγκριση της ανωτέρω απόφασης. 

12. Την αριθ. 1/2/14.2.2000 γνωμοδότηση του Υπηρε¬ 
σιακού Συμβουλίου Δημ. Υπαλλ. Ν. Έβρου, αποφασίζου¬ 
με: 

Εγκρίνουμε τον Οργανισμό Εσωτερικής Υπηρεσίας του 
Δημοτικού Παιδικού Σταθμού Ν. Βύσσας όπως παρακάτω 
αναφέρεται: 

Άρθρο 1 

Το νεοσυσταθέν Ν.Π.Δ.Δ Δήμου του Δήμου Διδυμοτεί¬ 
χου έχει τίτλο « Δημοτικός Παιδικός Σταθμός Ν. Βύσσας» 
και δυναμικότητας το ανώτερο 70 νηπίων. 

Άρθρο 2 

Σκοπόςτου Δημοτικού Παιδικού Σταθμού Ν. Βύσσας είναι 
να παρέχει ΑΓΩΓΗ στα παιδιά προσχολικής ηλικίας ώστε: 

Α) Να τα βοηθήσει να ενταχθούν ομαλά στο Δημοτικό 
Σχολείο. 

Β) Νατα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

Γ) Να εξαλείψει κατά το δυνατό, τις διαφορές που προ¬ 
κύπτουν από το πολιτιστικό - οικονομικό - μορφωτικό επί¬ 
πεδο των γονέων τους (παιδιά εργαζόμενων, κύρια των οι¬ 
κονομικά ασθενέστερων στρωμάτων). Δηλαδή: Να παρέ¬ 
χει Αντισταθμιστική Αγωγή. 

Δ) Να εξυπη ρετήσειτους εργαζόμενους γονείς και να απο- 
τελέσει Κέντρο Κοινωνικής Πολιτικής και Βοήθειας (να ευαι¬ 
σθητοποιεί, ενημερώνει και προβληματίζει τους γονείς των 
παιδιών σε θέματα παιδαγωγικής και παιδικής ψυχαγωγίας). 

Άρθρο 3 

Το ΝΠΔΔτουΔήμου Βύσσας οργανώνεται σε Τμήμα και 
αποτελείται από: 

Γ ραφείο Προϊσταμένου 

Γ ραφείο Παιδαγωγών 

Γραφείο Διαχείρισης - Οικονομικών 

Γραφείο Μαγειρείου-Καθαριότητας 

Άοθοο 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α. Καθήκοντα Διαχειριστού Δημοτικού Παιδικού Σταθ¬ 
μού 

Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεσή 
τους καθώς και για την λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

Διαχειρίζεται την προμήθεια και διανομή υλικών : τρο¬ 
φοδοσίας, καθαριότητας και συντήρησης σε συνεργασία 
με το εξειδικευμένο προσωπικό. 

Διαχειρίζεται την προμήθεια σκευών του μαγειρείου, 
της λινοθήκης κλπ σύμφωνα με τις ανάγκες που προκύ¬ 
πτουν σε συνεργασία με το προσωπικό. 

Συντάσσει τις μισθοδοτικές καταστάσεις του προσωπι¬ 
κού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κλπ) που 
προκύπτουν. 

Τηρεί άλατα βιβλία διαχείρισης στα οποία καταχωρεί όλες 
τις από τον νόμο απαιτούμενες εγγραφές. 

Πραγματοποιεί τις πληρωμές και εισπράξεις του νομικού 
προσώπου. Γ ιατις πληρωμές συνυπογράφει με τον Πρόεδρο 
του Δ.Σ. Είναι υπεύθυνος για την έγκαιρη απόδοση των γενό- 
μενων κρατήσεων για φόρους ή ασφαλιστικές εισφορές. 

Είναι υπεύθυνος για την τήρηση γενικά των λογαρια¬ 
σμών του νομικού προσώπου τη συγκέντρωση των παρα¬ 
στατικών στοιχείων της διαχείρισης και την φύλαξη και 
ταξινόμηση όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρισης. 

Είναι υπεύθυνος για την κατάρτιση του Προϋπολογι¬ 
σμού και του απολογισμού του νομικού προσώπου ειση- 
γούμενος εγκαίρως τυχόν αναμόρφωσή του. 

Συγκεντρώνει, ελέγχει και καταχωρεί τα σχετικά λογι¬ 
στικά βιβλία, τα αποτελέσματα της εκτέλεσης του προϋ¬ 
πολογισμού εσόδων - εξόδων. Καταρτίζει σε συνεργασία 
με το Δημοτικό Ταμείο τον απολογισμό εσόδων - εξόδων 
καθώς και τις εκθέσεις γι’ αυτό. 

Επιμελείται της εκκαθαρίσεως και εντολής πληρωμών 
κάθε δαπάνης. Ελέγχει τα δικαιολογητικά κάθε δαπάνης 
προς διαπίστωση του νόμιμου κανονικού ή όχι αυτής. 
Φροντίζει για την έκδοση χρηματικών ενταλμάτων και την 
μισθοδοσία του προσωπικού. Τηρεί μισθολογικά μητρώα 
όλου του προσωπικού, συντάσσει τις βεβαιώσεις αποδο¬ 
χών των εργαζομένων και φροντίζει για την ασφάλιση αυ¬ 
τού. Φροντίζει για την τήρηση της ισχύουσας κάθε φορά 
νομοθεσίας σχετικά με την υπηρεσιακή και συνταξιοδοτι- 
κή κατάσταση των υπαλλήλων. Φροντίζει για τη διεξαγω¬ 
γή όλων εκείνων των διαδικασιών που είναι απαραίτητες 
για την πρόσληψη προσωπικού, προαγωγές, απολύσεις 
παρατηρήσεις, αποχωρήσεις, τοποθετήσεις, χορηγήσεις 
αδειών, πειθαρχικές υποθέσεις κλπ. Τηρείτο μητρώα και 
τους ατομικούς φακέλους αδειών, πειθαρχικές υποθέ¬ 
σεις για την συχνή ενημέρωσή τους. Εισηγείται στο ΔΣ θέ¬ 
ματα που αφορούν το προσωπικό και ενεργεί την σχετική 
αλληλογραφία. 

Πληροφορεί το προσωπικό για τους νόμους που το 
αφορούν και για όλα τα θέματα που αποφασίζει το ΔΣ. 


Επιμελείται της παραλαβής, πρωτοκόλλησης, ευρετηρί¬ 
ου και συσχέτισης των εισερχομένων εγγράφων και της 
τήρησης του πρωτότυπου στο αρχείο. 

Διεκπεραιώνει αυθημερόν την εισερχόμενη και εξερχό- 
μενη αλληλογραφία. Επεξεργάζεται διακηρύξεις δημο¬ 
πρασιών και κάθε σχετικό που του ανατίθεται από την Δι¬ 
οίκηση, έχει την ευθύνη για ότι σχετικό μετις αγορές, δη¬ 
μοσιεύσεις, διαγωνισμούς. Προμήθειες κλπ. του Νομικού 
Προσώπου. 

Παρακολουθείτο ωράριο εργασίαςτων υπαλλήλωντου 
Σταθμού. 

Β. Καθήκοντα προϊσταμένης 

Είναι υπεύθυνη 

1. Για την εύρυθμη λειτουργία του Δημοτικού Παιδικού 
Σταθμού και την τήρηση του Κανονισμού λειτουργίας. 

2. Για την εφαρμογή των σύγχρονων απόψεων Παιδα¬ 
γωγικής και Ψυχολογίας. 

3. Για την παροχή της σωστής προσχολικής αγωγής στα 
φιλοξενούμενα νήπια σε συνεργασία με τους βρεφονη¬ 
πιοκόμους. 

4. Εισηγείται στο Δ.Σ. κάθε θέμα που ασχολείται με την 
λειτουργία, το προσωπικό, τους γονείς και την υλικοτε- 
χνική υποδομή του Κέντρου όπως τον αριθμό και τις ειδι¬ 
κότητες του προσωπικού που είναι αναγκαίο, προκειμέ- 
νου να διασφαλιστεί η εύρυθμη λειτουργία του. 

Το παιδαγωγικό υλικό και τον πάσης φύσεως εξοπλι¬ 
σμό. 

Τις απαραίτητες εργασίες για την επισκευή και συντή¬ 
ρηση του κτιρίου 

Την επιμόρφωση του προσωπικού. 

5. Προ'ΐσταται όλου του Προσωπικού του Κέντρου και 
εποπτεύει αυτό για την σωστή εκτέλεση των καθηκόντων 
του. 

6. Επιλαμβάνεται κάθε θέμα που αφορά το προσωπικό 
και καθορίζει το ωράριο εργασίας του. 

7. Συγκαλεί συγκεντρώσεις προσωπικού και γονέων. 

8. Τηρεί άλατα απαραίτητα Βιβλία. 

9. Είναι υπεύθυνη για την κατάρτιση του Προϋπολογι¬ 
σμού και Απολογισμού. 

Γ. Καθήκοντα βρεφονηπιοκόμων 

1. Αναλαμβάνουν διαδοχικά όλα τα τμήματα - τάξεις του 
Δημοτικού Παιδικού Σταθμού και είναι υπεύθυνη των τά- 
ξεώντους. 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούν το παιδαγωγικό έργο καθ’ όλη τη 
διάρκεια της σχολικής περιόδου, σύμφωνα με τις σύγ¬ 
χρονες παιδαγωγικές και ψυχολογικές θεωρίες. 

3. Συνεργάζονται με τον προϊστάμενο και γενικά με όλο 
το προσωπικό. 

4. Ενημερώνουντους γονείς για την εξέλιξη τωνπαιδιών 
τους. 

5. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

Ε. Καθήκοντα Μάγειρα 

Είναι υπεύθυνος για το μαγειρείο και την επιμελημένη και 
έγκαιρη παρασκευή φαγητού, σύμφωνα με το διαιτολόγιο. 

Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυ¬ 
τό και υπογράφει δελτίο. 

Μεριμνά για την απόλυτη καθαριότητα του μαγειρείου 
και των διαφόρων σκευών. 

Ζ. Καθήκοντα Προσωπικού καθαριότητας 

Εκτελεί τις εργασίες καθαριότητας όλων των εσωτερι¬ 
κών και εξωτερικών χώρων του Κέντρου Προσχολικής 
Αγωγής εκτός του μαγειρείου. 

Παραλαμβάνει υλικά καθαριότητας από τον υπεύθυνο 
γι’ αυτά και υπογράφει δελτίο. 

Είναι υπεύθυνο για τον γενικό ιματισμό και μεριμνά για 
την καλή συντήρηση, καθαριότητα και φύλαξή του. 

Άρθρο 5 

ΚΑΤΗΓΟΡΙΕΣ- ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 
Οι θέσεις των μονίμων υπαλλήλων διακρίνονται στις 
εξής κατηγορίες: 

1. ΚΑΤΗΓΟΡΙΑ ΤΕ με βαθμό Δ-Α 
Κλάδος ΤΕ9 Βρεφονηπιοκομίας 

Κλάδος ΤΕ 17 Δ/κού - Λ/κού ή ΔΕ 1 Δ/κού - Λ/κού 

2. ΚΑΤΗΓΟΡΙΑ ΥΕ με βαθμό Ε-Β 
Κλάδος ΥΕ14 Βοηθών Μαγείρων 

Κλάδος ΥΕ16 Προσωπικού βοηθητικών εργασιών (κα¬ 
θαριότητας) 

Άρθρο 6 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

1. Κλάδος ΤΕ9 Βρεφονηπιοκομίας 
Τρεις (3) θέσεις. 

Ο αριθμός των θέσεωντου παραπάνω κλάδου είναι ανά¬ 
λογος με τον αριθμό των παιδιών. 

2. Κλάδος ΤΕ 17Δ-κού/Λ-κού ή ΔΕΙ Δ-κού/Λ-κού 
Μία (1) θέση 

3. Κλάδος ΥΕ 14 Βοηθών Μαγείρων 
Μία (1) θέση. 

4. Κλάδος ΥΕ 16 Προσωπικού βοηθητικών εργασιών 
Δύο (2) θέσεις. 

Β. Οι ήδη υπηρετούντες, μόνιμοι και αορίστου χρόνου, 
υπάλληλοι του Κρατικού Παιδαγωγικού Σταθμού Διδυμο¬ 
τείχου οι οποίοι μετατάσσονται αυτοδίκαια σύμφωνα μετο 
άρθρο9παρ. 7του Ν. 2503/97 εντάσσονται σε αντίστοιχες 
θέσεις του ΟΕΥ ή σε συνιστώμενες προσωποπαγείς που 
καταργούνται με την κατά οποιοδήποτε τρόπο αποχώρη¬ 
ση από την υπηρεσία των υπαλλήλων που τις κατέχουν. 

Άρθρο 7 

Πρόσληψη προσωπικού στο Σταθμό με σύμβαση εργα¬ 
σίας ιδιωτικού δικαίου ορισμένου χρόνου για την κάλυψη 
εποχιακών, παροδικών και πρόσκαιρων αναγκών (άρθρο 
18παρ. 12του Ν. 2503/97). 

Η απασχόληση του προσωπικού αυτού θα γίνεται σύμ¬ 
φωνα με τις διατάξεις των παρ. 2 -17 του άρθρου 21 του 
2190/94. 

Όσον αφορά τέλος τις οικονομικές προϋποθέσεις που 
θέτει η νομοθεσία για την σύσταση κάθε νέας τακτικής θέ¬ 
σης στον ΟΕΥ (άρθρο 8 παρ. 5 Ν. 2307/95) δεν έχουν 
εφαρμογή για την σύσταση των θέσεων του προσωπικού 
με σύμβαση εργασίας ιδιωτικού δικαίου ορισμένου χρό¬ 
νου, διότι αυτές οι θέσεις δεν θεωρούνται από το Σύνταγ¬ 
μα θέσεις τακτικού προσωπικού. 

Τα καθήκοντά τους ορίζονται ως των τακτικών υπαλλή¬ 
λων που προβλέπονται στον Οργανισμό. 

Άρθρο 8 

ΠΡΟΪΣΤΑΜΕΝΟΣ Δ.Π.Σ. 

Προϊστάμενος του τμήματος (Δημοτικού Παιδικού 
Σταθμού) ορίζεται από τον κλάδο ΤΕ9 Βρεφονηπιοκόμων 


με απόφαση του Υπηρεσιακού Συμβουλίου σύμφωνα με 
το άρθρο 36 του Ν. 2190/94. Σε περίπτωση που δεν έχει 
ορισθεί, εφαρμόζονται οι διατάξεις του παραπάνω Νόμου 
σε συνδυασμό μετο άρθρο 13του Ν. 1586/86 για την ανα- 
πλήρωσήτου. 

Άρθρο 9 

Τα τυπικά και ουσιαστικά προσόντα που απαιτούνται 
κατά κατηγορία,κλάδο και ειδικότητα καθορίζονται από 
τις διατάξεις του Π.Δ. 22/90. Επίσης, ο διορισμός, τα κα¬ 
θήκοντα, ο χρόνος εργασίας, η αστική ευθύνη, τα δικαιώ¬ 
ματα , οι μεταβολές υπηρεσιακής κατάστασης, η εξέλιξη, 
οι ηθικές αμοιβές, τα πειθαρχικά αδικήματα κλπ,.ορίζο¬ 
νται από τις διατάξεις του Ν. 1188/81, Ν. 2190/94, Ν. 
2307/95, Ν. 2503/97 που αφορούν το προσωπικό των 
ΟΤΑ. 

Άρθρο 10 

Το Ν.Π.Δ.Δ, μπορεί να έχει εξωτερικούς συνεργάτες με 
σύμβαση μίσθωσης έργου, των οποίων τα καθήκοντα και 
οι υποχρεώσεις αναφέρονται στον κανονισμό λειτουρ- 
γίας. 

Άρθρο 11 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα οργα¬ 
νισμό, ρυθμίζονται από τον Κανονισμό Λειτουργίας. 

Ο Ο.Ε.Υ. είναι πλαίσιο που περιλαμβάνει τις ελάχιστες 
προϋποθέσεις οργάνωσης-διοίκησης. Κάθε Δήμος ανά¬ 
λογα με τις τοπικές διαφοροποιήσεις μπορεί να κάνει 
προσθήκες που θα βελτιώνουν το επίπεδο λειτουργίας 
του Κέντρου Προσχολικής Αγωγής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 23 Μαρτίου 2000 

Με εντολή Γενικού Γραμματέα Περιφέρειας 
Η Διευθύντρια 
Ε. ΔΑΝΙΗΛΟΥΔΗ 

-♦- 

Αριθ. 3943 (5) 

Σύσταση Νομικού Προσώπου στο Δήμο Λευκώνα Ν. Σερ¬ 
ρών με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Δ.Δ. Χριστού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος410/95. 

2. Την αριθ. 38/2000 απόφαση του Δ.Σ. Λευκώνα περί 
συστάσεως Κέντρου Ανοιχτής Προστασίας Ηλικιωμένων 
(ΚΑΠΗ) στο Δ.Δ. Χριστός, αποφασίζουμε: 

1. Συστήνουμε στο Δήμο Λευκώνα του Ν. Σερρών Νομι¬ 
κό Πρόσωπο με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ ) Δ.Δ. Χριστού» με 
έδρατοΔ.Δ. Χριστού. 

2. Σκοπός του Νομικού Προσώπου, που συνίσταται σε 
παροχή εξωϊδρυματικής προστασίας ηλικιωμένων, είναι: 
α) η παροχή σε ηλικιωμένα άτομα της περιοχής του Δ.Δ. 
Χριστού ιατρικής φροντίδας, φαρμακευτικής περίθαλ¬ 
ψης , φυσιοθεραπείας και εργοαπασχόλησης 

β) η δημιουργία ενός τόπου συνάντησης όπου οι ηλι- 

κιωμένοι θα μπορούν να βρούνε φιλική συντροφιά και ηθι¬ 
κή υποστήριξη 

γ) η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολο- 
γικούςχώρους, προβολή ταινιών, μουσική, συνεστιάσεις) 
δ) η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διευκολύνσεις στα ψώνια , 
σιγύρισμα κ.λπ. 

ε) απασχόληση των ηλικιωμένων σε ομάδες αυτενέρ¬ 
γειας σε ποικίλες δραστηριότητες. 

3. Πόροι του Νομικού Προσώπου είναι: 
α) επιχορήγηση ή κάθε άλλη παροχή του Κράτους, είτε 
απευθείας σ’ αυτό είτε δια μέσου του Δήμου Λευκώνα 
β) ετήσια επιχορήγηση του Δήμου Λευκώνα εκ δρχ. 
500.000, που μπορεί να αυξάνεται ανάλογα με τις ανά¬ 
γκες του 

γ) κάθε είδους συνδρομές, εισφορές, δωρεές, κληρο¬ 
νομιές και κληροδοσίες 

δ) έσοδα από συμβολική συμμετοχή των μελών του 
ε) έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο 
στ) πρόσοδοι από τη δική του περιουσία, και 
ζ) κάθε άλλη νόμιμη πρόσοδος. 

3. Η διοίκηση του νομικού προσώπου θα ορισθεί με από¬ 
φαση του Δημοτικού Συμβουλίου Λευκώνα σύμφωνα με 
τις διατάξεις του άρθρου 203 του Π Δ/τος 410/1995. 

Το Διοικητικό Συμβούλιο εκλέγει από τα μέλη του τον 
αντιπρόεδρό του. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 
η οποία δεν μπορεί να είναι κατώτερη από τον αριθμό που 
απαιτείται για την απαρτία. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου, και όταν αυτός απουσιάζει ή κωλύεται από τον 
Αντιπρόεδρο αυτού. 

6. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Λευκώνα δα¬ 


πάνη ύψους 500.000 δρχ. για το έτος 2000 και για κάθε 
ένα από τα επόμενα οικονομικά έτη. Για την αντιμετώπιση 
της εν λόγω δαπάνης έχει εγγράφει ισόποση πίστωση 
στον προϋπολογισμό του Δήμου Λευκώνα έτους 2000 και 
στον Κ.Α 212/212.3 με τίτλο «Επιχορήγηση ΚΑΠΗ Δ.Δ. 
Χριστού». 

Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 18 Μαρτίου 2000 

Ο Γ ενικός Γ ραμματέας 

ΧΑΡΑΛΑΜΠΟΣ ΣΟΦΙΑΝΟΣ 

-Φ- 

Αριθ. 2838 (6) 

Τροποποίηση απόφασης συγκρότησης επιτροπής στο 
Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Το Ν. 2520/97 (ΦΕΚ 173/Α/97 «Μέτρα για τους νέους 
αγρότες». 

2. Το άρθρ 3 της αριθμ.337410/10.7.98 Κοινής Υπουργι¬ 
κής απόφασης με θέμα «Λεπτομέρειες εφαρμογήςτου Ν. 
2520/97». 

3. Την αριθμ.356366/8.6.99 Κοινή Υπουργική απόφαση 
που τροποποιεί την ανωτέρω (2) απόφαση. 

4. -Την αριθμ.10152/29.10.98 απόφασή μας συγκρότη¬ 
σης επιτροπής για την απόδειξη της ιδιότητας του αγρό¬ 
τη ή του εργάτη γης (τεύχ. Β' 31.12.98), αποφασίζουμε: 

Τροποποιούμε την με αριθμ.10152/29.10.98 απόφασή 
μας και ορίζου με εισηγητή στην επιτροπή το Γεωπόνο του 
γραφείου ΟΔΓΕ, Αναστάσιο Παπαδημητρίου με αναπλη- 
ρώτρια την Κωνσταντινιά Τζιώτζου Γεωπόνο του ιδίου 
γραφείου.Κατά τα λοιπά ισχύει η με αριθμ. 10152/ 
29.10.98 απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 20 Μαρτίου 2000 

Ο Νομάρχης 
ΣΤΕΦ. ΠΑΤΡΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




